Teboho Molorane (35) o dula motsaneng wa D lekweisheneng la Botshabelo. Leha morao tjena a tumme ka ho etsa dintho tse ntle motseng wa habo, Teboho o holetse lelapeng le kojwana di mahetleng. Ha a ntse a hola, o ne a labalabela ho ba le dintho tse ntle bophelong. Tsena tsohle o dietsa ntle le tefo. Le ha ele mosebetsi o thata, o ikana hore o tla dula a le teng bakeng sa bohle ba mohlokang. Empa ka lebaka la bofuma, ho ne ho le boima ho yena ho ka di fihlella. Kamora ho sebetsa Kapa dilemo tse ka bang leshome le metso e mmedi, o ile a kgutlela lekweisheneng la habo la Botshabelo. Maikemisetso a hae e ne ele ho tla lwantsha bofuma. Mme Teboho ya nang le lerato le leholo la batho ba habo o ile a qala mokgatlo o sa mmuseletseng letho. Sepheho le morero wa mokgatlo ona o bitswang Children’s Safety Centre and Community Development ke ho fana ka thuso ya mofuta ofe kapa ofe ho bana le batho ba hlokang. Teboho eo e leng mookamedi o sebetsa le baithaupi ba roberdi. Ba bokella disebediswa tsa bohlowa tse kang dijo le diaparo. Mme ha ba se ba bokelletse tse lekaneng, ba di abela batho bohle ba hlophehileng. Teboho o re yena le molekane wa hae ha bana bana bao e leng ba bona. Empa e re kaha ba ne ba batla ho bitswa batswadi, ba ile ba iphumanela dikgutsana tse pedi tsa banana tseo ba ikgodisetsang tsona. ” Baradi bana ba rona ba dilemo di pakeng tse 15 le 17 ba tlisa thabo haholo maphelong a rona. Mme nna le molekane waka re ba nkile hantle jwalo ka ha eka ke bana ba rona,” o hlalositse jwalo.